Juho Mielonen

Juho Mielonen (s. 1. maaliskuuta 1987 Savonlinna) on suomalainen jääkiekkopuolustaja, joka pelaa Ligue Magnusin Chamonix HC:ssä. Isokokoinen Mielonen on puolustava puolustaja, jonka vahvuuksiin kuuluu liike ja fysiikka. Hänen heikkouksiinsa kuuluu epätasaisuus. Mielonen laukoo oikealta.Juho Mielonen – Jatkoaika.com – Kaikki jääkiekosta 

Ura
Seuraura
Mielonen aloitti jääkiekon 6-vuotiaana Savonlinnan Pallokerhossa. Hän siirtyi C-juniori-ikäisenä Tampereen Ilvekseen, jossa Mielonen voitti C-nuorten SM-hopeaa vuonna 2003 ja A-nuorten Suomenmestaruuden vuonna 2005. Hän kuului Ilveksessä "kultaiseen ikäluokkaan" Tuukka Raskin, Perttu Lindgrenin, Tommi Huhtalan ja Ville Korhosen ohella. Detroit Red Wings varasi Mielosen kuudennella kierroksella 175. pelaajana NHL:n varaustilaisuudessa 2005.

Elokuussa 2005 Mielonen teki kolmivuotisen SM-liigasopimuksen Ilveksen kanssa. Hän teki SM-liigadebyyttinsä 4. lokakuuta 2005 Pelicansia vastaan. Yhteensä Mielonen pelasi kauden 2005–2006 aikana SM-liigassa 17 runkosarjaottelua tehden yhden syöttöpisteen. Miesten pelit tulivat hänelle kauden aikana tutuksi myös kolmen Mestis-ottelun verran alle 20-vuotiaiden maajoukkueesta. Marraskuun 2005 lopulla Mielonen joutui noin kahdeksi kuukaudeksi sivuun olkapäävamman takia. Hän palasi kaukaloihin helmikuussa 2006 ja vietti loppukauden lähinnä Ilveksen A-nuorissa. Syksyllä 2006 Mielonen loukkasi olkapäänsä uudelleen ja hän pelasi kauden 2006–2007 aikana vain kahdeksan runkosarja- ja viisi playoff-ottelua Ilveksen A-nuorissa. Mielonen ei pelannut kauden aikana otteluakaan SM-liigassa.

Kaudeksi 2007–2008 Mielonen siirtyi vuoden mittaisella sopimuksella Saimaan Palloon. Hän kävi syyskaudella yhteensä seitsemän Mestis-ottelun verran lainalla kasvattajaseurasaan Savonlinnan Pallokerhossa. Mestis-visiittinsä jälkeen Mielonen vakiinnutti paikkansa SaiPan liigajoukkueessa, jossa hän pelasi varsinaisen SM-liigan tulokaskautensa tehden 31 runkosarjaottelussa tehot 1+2=3. Mielosen liigauran avausmaali syntyi 26. tammikuuta 2008 ylivoimalla Espoo Bluesia vastaan. Samassa kuussa hän teki kaksivuotisen jatkosopimuksen SaiPan kanssa.

Mielosen kausi 2008–2009 jäi vain 12 ottelun mittaiseksi loukattuaan jälleen olkapäänsä marraskuussa 2008. Kausi 2009–2010 oli hänelle ensimmäinen ehjä SM-liigassa. Mielonen jäi alkukaudella hieman vähemmälle vastuulle ja pelasi myös kaksi ottelua lainalla Mikkelin Jukureissa. Hän teki lopulta SM-liigan yhden kauden piste-ennätyksensä tehtyään 46 runkosarjaottelussa tehot 8+12=20, joilla Mielonen oli SaiPan toiseksi tehokkain puolustaja Joni Tuomisen jälkeen.

Kaudeksi 2010–2011 Mielonen siirtyi kaksivuotisella sopimuksella Porin Ässiin. Hänet hankittiin joukkueeseen ylivoimapuolustajaksi, mutta ei vastannut häneen kohdistuneita odotuksia ja jäi Ässien ainoana puolustajana miinuksen puolelle. Kaudella 2011–2012 Mielonen jäi joukkueessa hyvin pieneen rooliin ja jäi useasti kokoonpanon ulkopuolelle. Syyskaudella hän kävi myös vuokralla Helsingin IFK:ssa ja lainalla Ruotsiin HockeyAllsvenskanissa pelaavassa Mora IK:ssa. Ässissä hän pelasi lopulta vain 12 runkosarja- ja yhden playoff-ottelun. 

Huhtikuussa 2012 Mielonen teki 1+1-vuotisen sopimuksen Hämeenlinnan Pallokerhon kanssa. Joukkue käytti hänen sopimuksessaan olleen option huhtikuussa 2013. HPK:n uusi päävalmentaja Kai Rautio kuitenkin hyllytti hänet joukkueen toiminnasta jo samana kesänä, eikä Mielonen saanut harjoituskaudella 2013–2014 kuin vähän peliaikaa kahdesta ottelusta. Hän harjoitteli pääasiassa itsenäisesti ja HPK:n A-nuorten mukana, eikä Mielonen pelannut otteluakaan runkosarjassa. Raution mukaan syy hänen hyllyttämiseensä oli pelillisten seikkojen lisäksi Mielosen oman aseman "ihmetteleminen". Rautio sai kaukalon ulkopuolisten asioiden vuoksi potkut HPK:sta lokakuussa 2013, mutta myös ilman peliaikaa runkosarjassa jäänyt Mielonen halusi vaihtaa joukkuetta ja siirtyi marraskuussa Ranskan Ligue Magnusissa pelaavan Rouen Hockey Élite 76:n riveihin. Kaudeksi 2014–2015 hän siirtyi samassa liigassa pelaavaan Ducs de Dijoniin.

Kaudeksi 2015–2016 Mielonen palasi Suomeen ja siirtyi vuoden mittaisella sopimuksella Mestis-joukkue Lempäälän Kisaan. Marraskuussa 2015 hän kuitenkin jätti joukkuuen ja siirtyi Ranskaan Chamonix HC:n riveihin.

Maajoukkueura
Mielonen pelasi alle 18-vuotiaiden MM-kilpailuissa vuonna 2005 sekä World U-17 Hockey Challengessa vuonna 2004. Hän on toiminut myös Suomen alle 16-vuotiaiden maajoukkueen kapteenina.

Tilastot
 2003–2004  Ilves  A-SM  28  1  2  3  16  –  –  –  –  – 2004–2005  Ilves  A-SM  38  2  9  11  32  9  0  1  1  6  U18  6  1  1  2  4 2005–2006  Suomi U20  Mestis  3  0  0  0  2  –  –  –  –  –   Ilves  A-SM  7  1  2  3  6  3  0  0  0  4   Ilves  SM-liiga  17  0  1  1  4  –  –  –  –  – 2006–2007  Ilves  A-SM  8  2  5  7  7  5  0  0  0  20 2007–2008  SaPKo  Mestis  7  1  5  6  14  –  –  –  –  –   SaiPa  SM-liiga  31  1  2  3  24  –  –  –  –  – 2008–2009  SaiPa  SM-liiga  12  0  0  0  2  –  –  –  –  – 2009–2010  Jukurit  Mestis  2  0  2  2  2  –  –  –  –  –   SaiPa   SM-liiga  46  8  12  20  56  –  –  –  –  – 2010–2011  Ässät  SM-liiga  42  2  7  9  38  3  0  0  0  0 2011–2012  HIFK  SM-liiga  5  0  2  2  4  –  –  –  –  –   Mora IK  Allsvenskan  8  0  4  4  6  –  –  –  –  –   Ässät  SM-liiga  11  0  0  0  4  1  0  0  0  0 2012–2013  HPK  SM-liiga  40  2  5  7  32  5  1  2  3  4 2013–2014  Rouen HE  Ranska  7  0  0  0  2  9  1  2  3  10 2014–2015  CPH Dijon  Ranska  21  1  6  7  58  13  2  2  4  12 2015–2016  LeKi  Mestis  12  0  5  5  6  –  –  –  –  – 7 kautta  yhteensä  SM-liiga  204  13  29  42  164  8  1  2  3  4

Lähteet

Viitteet

Luokka:Suomalaiset jääkiekkoilijat
Luokka:Detroit Red Wingsin varaamat pelaajat
Luokka:Vuonna 1987 syntyneet
Luokka:Elävät henkilöt